b'\n_START_ARTICLE_\nMestis-kausi 2016\xe2\x80\x932017\n_START_SECTION_\nPudotuspelit\n_START_PARAGRAPH_\nMestiksen puoliv\xc3\xa4lieriin p\xc3\xa4\xc3\xa4si 8 joukkuetta. Puoliv\xc3\xa4lier\xc3\xa4t pelattiin otteluparein 1.-8., 2.-7., 3.-6. ja 4.-5.. Ottelut aloitettiin runkosarjassa paremmin sijoittuneen kotikent\xc3\xa4ll\xc3\xa4 ja jatkoon p\xc3\xa4\xc3\xa4syyn tarvittiin nelj\xc3\xa4 voittoa (pelattiin paras seitsem\xc3\xa4st\xc3\xa4 -j\xc3\xa4rjestelm\xc3\xa4ll\xc3\xa4). Voittajat jatkoivat v\xc3\xa4lieriin. V\xc3\xa4lier\xc3\xa4t aloitettiin runkosarjassa paremmin sijoittuneen kotikent\xc3\xa4ll\xc3\xa4. Jatkoon p\xc3\xa4\xc3\xa4sseist\xc3\xa4 runkosarjassa parhaiten sijoittunut kohtasi runkosarjassa heikoimmin sijoittuneen ja toiseksi paras kohtasi toiseksi heikoimman._NEWLINE_Nelj\xc3\xa4 voittoa (pelattiin paras seitsem\xc3\xa4st\xc3\xa4 -j\xc3\xa4rjestelm\xc3\xa4ll\xc3\xa4) v\xc3\xa4lieriss\xc3\xa4 saavuttaneet joukkueet selvisiv\xc3\xa4t loppuotteluihin. V\xc3\xa4lierien h\xc3\xa4vinneet joukkueet pelasivat runkosarjassa paremmin sijoittuneen kotikent\xc3\xa4ll\xc3\xa4 yhden ottelun, jonka voittaja voitti pronssia. Mestiksen loppuottelut aloitettiin runkosarjassa paremmin sijoittuneen kotikent\xc3\xa4ll\xc3\xa4. Mestiksen mestaruuteen vaadittiin nelj\xc3\xa4 voittoa (pelattiin paras seitsem\xc3\xa4st\xc3\xa4 -j\xc3\xa4rjestelm\xc3\xa4ll\xc3\xa4).'